title: O Sinyor d'os Aniellos
text: O Sinyor d'os Aniellos ye un libro de J.R.R. Tolkien publicato de 1954 en anglés, con o títol en anglés de The Lord of the Rings.
  
  A suya historia se desembolica en a Tercera Edat d'o Sol d'a Tierra Meya, un puesto ficticio poblau per hombres y atras razas antropomorfas como os hobbits, os elfos u os nanos, asinas como per muitas atras creyaturas reals y fantesticas. A novela narra o viache d'o suyo protagonista prencipal, Frodo Baggins, hobbit d' a Comarca, pa destruyir l'Aniello Unico y a consiguient guerra que provocará l'enemigo pa recuperar-lo, ya que ye la prencipal fuent de poder d'o suyo creyador, o Sinyor fosco, Sauron.
  
  O Sinyor d'os Aniellos ye un d'os libros mas vendius nunca escritos, con mas de 150 millons de copias vendidas.
  
  Encara que por un regular ye conoixiu per os lectors como una trilochía, Tolkien pretendeba que o treballo estase un volumen d'un conchunto de dos volumens de conchunta con O Silmarillion. Per razons economicas, O sinyor d'os aniellos se publicó en o transcurso d'un anyo dende lo 29 de chulio de 1954 dica lo 20 d'octubre de 1955, en tres volumens tetulaus "A Comunidat de l'Aniello", "As Dos Torres" y "A Tornada d'o Rei". Lo treballo se trestalla internament en seis libros, dos per volumen, con quantos apendices de material de referencia. Qualques edicions posteriors imprentan l'obra completa en un solenco volumen, seguindo l'intención orichinal de l'autor.
  
  Se veiga tamién 
   Aniello Unico.
  
  Referencias 
  
  Libros de 1954
  Libros en anglés
  Novelas
  O Sinyor d'os Aniellos